РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 38
от заседанието на Комисия ”Международна дейност” на ВСС,
проведено на 30.10.2013 г.

Днес, 30.10.2013 г., сряда от 11.30 часа, в сградата на Висшия съдебен съвет, ул. „Екзарх Йосиф” № 12, се проведе заседание на комисия “Международна дейност” в състав:

ПРЕДСЕДАТЕЛ: 		Соня Найденова 

ЧЛЕНОВЕ:    		Магдалена Лазарова 
					Мария Кузманова 
                			Милка Итова 
				Михаил Кожарев - отсъства

На заседанието присъстваха експертните сътрудници към комисията: Христина Тодорова – директор на дирекция „Международна дейност” и Аделина Кандова - главен експерт в дирекция „Международна дейност”. 

Д Н Е В Е Н   Р Е Д:

1. ОТНОСНО: Писмо от Министерство на правосъдието относно предложения за изменения и допълнения на Закона за съдебната власт.

Комисия „Международна дейност”
Р Е Ш И:

1.1. Изпраща на Комисия по правни въпроси на ВСС становище, изготвено в отговор на молба отправена от страна на МВнР до ВСС за изразяване на становище относно възможността за изпращане на подготвени граждански специалисти за участие в операции на НАТО. В случай, че предложението за законодателно уреждане на участието на магистрати в по-широк кръг институции и организации извън Европейския съюз не е включено в законопроекта за изменение и допълнение на ЗСВ, то да бъде изпратено на Министерство на правосъдието. 

2. ОТНОСНО: Писмо от Вероника Николова – съдия в Софийски апелативен съд и национално лице за контакт на Европейската съдебна мрежа по граждански и търговски дела, във връзка с покана за участие в 48-та среща на националните лица за контакт на ЕМГТД, в периода 19-21 ноември 2013 г. в гр. Брюксел, Белгия и писмо от Дарина Костова – съдия в Окръжен съд гр. Бургас относно участие в срещата на Европейската съдебна мрежа.

КОМИСИЯ „МЕЖДУНАРОДНА ДЕЙНОСТ”
Р Е Ш И:

2.1. Предлага на ВСС да командирова за участие в 48-мата среща на националните лица за контакт на Европейската мрежа по граждански и търговски дела, за периода 19-21 ноември 2013 г. в гр. Брюксел, Белгия следните лица:

- Вероника Николова - съдия в Апелативен съд – гр. София и национално лице за контакт на Европейската съдебна мрежа по граждански и търговски дела; 

- Дарина Костова– съдия в Бургаски окръжен съд и член на Националната съдебна мрежа; 

- Вилиян Петров – съдия във Варненски апелативен съд и член на Националната съдебна мрежа;
 
2.2.Пътните разходи и разходите за нощувка на 19 ноември 2013 г. ще бъдат поети от Европейската комисия. Пътуването ще се извърши със самолет. 

2.3. Разходите за нощувката на 20 ноември в размер на 150 евро за участник и разходите за дневни са за сметка на Висшия съдебен съвет. Поради факта, че хотелът е определен от организаторите, хотелските резервации се извършват от избрана от тях агенция и следователно разходите за нощувката на 20 ноември не са предмет на договор № 45-06-0017/28.06.2012 г. между Висш съдебен съвет и „Аргус Травел” ООД.

2.4. Разходите за медицински застраховки са за сметка на командированите лица. 

2.5. Изпраща преписката на комисия „Бюджет и финанси” по компетентност.

Забележка: Съгласно чл. 17. (2) от Наредбата за служебните командировки и специализации в чужбина, ръководителите на ведомства и предприятия могат да изплащат квартирни пари по фактически размери, но не по-високи от двойния размер на определените в приложение № 2, при участие в големи международни прояви и при условие, че е представена покана от организаторите, съдържаща информация за цените, предлагани от хотелите за участниците.

	 3. ОТНОСНО: Доклад от Елга Цонева – председател на Административен съд гр. Русе относно участието й в среща на проектните екипи на Европейската мрежа на съдебните съвети, проведена на 30 септември и 1 октомври 2013 г. в Брюксел, Белгия.

Комисия „Международна дейност”
Р Е Ш И:

3.1. Приема за сведение доклада от Елга Цонева – председател на Административен съд гр. Русе относно участието й в среща на проектните екипи на Европейската мрежа на съдебните съвети, проведена на 30 септември и 1 октомври 2013 г. в Брюксел, Белгия. 
3.2. Докладът да се предостави за запознаване на членовете на Висшия съдебен съвет на заседанието на 07 ноември 2013 г.
3.3. ВЪЗЛАГА на Валери Михайлов - директор на дирекция „ИС" да публикува доклада на Интернет страницата на ВСС - Раздел Международно сътрудничество/ Европейска мрежа на съдебните съвети/ Проекти на Европейската мрежа на съдебните съвети 2013-2014 г./ Проект „Стандарти IV – Разпределение на делата” и в Раздел Доклади и декларации/Доклади от международни срещи”.
4. ОТНОСНО: Писма от Прокуратурата на Република България относно командироване в чужбина на представители на Прокуратурата.

Комисия „Международна дейност”
Р Е Ш И:

4.1. Приема за сведение писмата от Прокуратурата на Република България относно командироване в чужбина на представители на Прокуратурата.
	4.2. Възлага на дирекция „Международна дейност” да актуализира информацията в таблицата за командированите в чужбина лица от органите на съдебната власт, изготвена в изпълнение на решение по протокол № 28/12.09.2012 г. във връзка с решение по протокол № 27/25.07.2012 г. на комисия „Международно правно сътрудничество” на ВСС.

5. ОТНОСНО: Становище от зам. председателя на Окръжен съд гр. Велико Търново относно решение на ВСС по протокол № 50/03.12.2008 г., т. 38.1, касаещо провеждането на ежемесечни съвместни съвещания на окръжно ниво.

Комисия „Международна дейност”
Р Е Ш И:

5.1. Приема за сведение становището от зам. председателя на Окръжен съд гр. Велико Търново относно решение на ВСС по протокол № 50/03.12.2008 г., т. 38.1, касаещо провеждането на ежемесечни съвместни съвещания на окръжно ниво.

6. ОТНОСНО: Писмо от Министерство на външните работи, дирекция „Обща външна политика и политика за сигурност на ЕС” във връзка с подготовка на координирана национална позиция за участие в предстоящото заседание на РГ „Релекс” /формат „Санкции” 12.11.2013 г./ за бележки и предложения. 

Комисия „Международна дейност”
Р Е Ш И:

6.1. Приема за сведение писмото от Министерство на външните работи, дирекция „Обща външна политика и политика за сигурност на ЕС” във връзка с подготовка на координирана национална позиция за участие в предстоящото заседание на РГ „Релекс” /формат „Санкции” 12.11.2013 г./.
6.2. След получаването на въпросника, който не е приложен към писмо от МВнР с вх.№ 04-01-050/16.10.2013 г., и за изпращането на който вече е отправено искане от страна на експертите от дирекция „Международна дейност”, той да бъде предоставен за разглеждане на следващото заседание на комисията. 

7. ОТНОСНО: Решения на Висшия съдебен съвет по протокол № 39/08.10.2008 г. и протокол № 44/05.11.2008 г. относно приемане на Указания за организацията на работата на делата с особен обществен интерес и Механизъм за постоянен контрол и отчетност на движението на същите.

Комисия „Международна дейност”
Р Е Ш И:

	7.1. Предоставя информацията относно решения на ВСС по протокол № 39/08.10.2008 г. и протокол № 44/05.11.2008 г. относно приемане на Указания за организацията на работата на делата с особен обществен интерес и Механизъм за постоянен контрол и отчетност на движението на същите на членовете на комисията за запознаване .
7.2. Точката да се внесе за разглеждане и обсъждане на следващото заседание на комисията на 06 ноември 2013 г.

8. ОТНОСНО: Доклад от Павлина Панова – зам. председател на ВКС и Татяна Грозданова – съдия в Софийски окръжен съд, командирована в Софийски апелативен съд относно участие в работна среща по проект на съдебната мрежа за Европейска заповед за арест, 14-17 октомври 2013 г., Лондон, Великобритания. 

Комисия „Международна дейност”
Р Е Ш И:

8.1. Приема за сведение доклада от Павлина Панова – зам. председател на ВКС и Татяна Грозданова – съдия в Софийски окръжен съд, командирована в Софийски апелативен съд относно участието им в работна среща по проект на съдебната мрежа за ЕЗА, 14-17 октомври 2013 г., Лондон, Великобритания. 
8.2. Докладът да се предостави за запознаване на членовете на Висшия съдебен съвет на заседанието на 07 ноември 2013 г.
8.3. ВЪЗЛАГА на Валери Михайлов - директор на дирекция „ИС" да публикува доклада на Интернет страницата на ВСС - Раздел Доклади и декларации/Доклади от международни срещи”.

9. ОТНОСНО: Писмо от Министерство на финансите относно отчет за изпълнение на мерките за третото тримесечие на 2013 г., заложени в Националната програма за реформи.

Комисия „Международна дейност”
Р Е Ш И:

	9.1. Възлага на Мартин Величков, понастоящем старши експерт е дирекция „Правна”, определен за участник в Работна група 31 „Европа 2020” с решение на комисия „Международна дейност” на ВСС по протокол № 35 от заседание проведено на 14 ноември 2012 г., да попълни информацията в предоставената таблица със съдействието на експертите от дирекция „Международна дейност” и да я предостави на членовете на комисия „Международна дейност” до следващото заседание на комисията. 

	10. ОТНОСНО: Извлечение от протокол № 40/23.10.2013 г. на Комисия „Съдебна администрация” относно предоставяне на информация за възрастта, основанията и размера на пенсиите на съдиите и прокурорите от членовете на Европейската мрежа на съдебните съвети чрез дирекция „Международна дейност” в срок до 31.10.2013 г.

Комисия „Международна дейност”
Р Е Ш И:

10.1. Поради отправена молба от страна на Европейската мрежа на съдебните съвети за преформулиране и конкретизиране на въпросите, възлага на експертите от дирекция „Международна дейност” да изпратят следните въпроси до Европейската мрежа на съдебните съвети:
1. На каква възраст се пенсионират съдиите и прокурорите?
2. Възможно ли е пенсиониране преди навършване на определената възраст и това зависи ли от продължителността на работата като магистрат /съдия, прокурор/?  
3. Обвързан ли е размера на пенсията с получаваното преди пенсионирането възнаграждение? При промяна на възнаграждението на работещи магистрати, това отразява ли се върху размера на пенсията на вече пенсионираните магистрати? 
10.2. Възлага на експертите в дирекцията да отправят молба за отговори на въпросите във възможно най-кратък срок. 
10.3. Решението да се изпрати на Комисия съдебна администрация, за сведение. 

11. ОТНОСНО: Кандидатури на Петя Колева – зам. председател на Апелативен специализиран наказателен съд и Събина Христова – съдия в Апелативен съд гр. Бургас във връзка с писмо от Министерство на правосъдието за определяне на участник в проверката по фаза 3 на Република Естония от мониторинга на Работната група за борба с корупцията на чуждестранните длъжностни лица към Организацията за икономическо сътрудничество и развитие.

Комисия „Международна дейност”
Р Е Ш И:

11.1. Отлага разглеждането на т.11 от дневния ред на комисията до пристигане на информация относно специализациите и езиковите познания на Карамфила Тодорова – съдия в Софийски градски съд във връзка с писмо от Министерство на правосъдието за определяне на участник в проверката по фаза 3 на Република Естония от мониторинга на Работната група за борба с корупцията на чуждестранните длъжностни лица към Организацията за икономическо сътрудничество и развитие.

12. ОТНОСНО: Извлечение от протокол № 39 от заседание на Комисията по предотвратяване и установяване на конфликт на интереси и взаимодействие с Инспектората към Висшия съдебен съвет, проведено на 21 октомври 2013 г.относно проект на Методика по приложението на принципа за случайно разпределение на делата в съдилищата.

КОМИСИЯ „МЕЖДУНАРОДНА ДЕЙНОСТ”
Р Е Ш И:

12.1. Приема за сведение проекта на Методика по приложението на принципа за случайно разпределение на делата в съдилищата предоставен от КПУКИВИВСС. 
12.2. Членовете на комисията, които имат становища и предложения да ги предоставят на експертите от Комисията по предотвратяване и установяване конфликт на интереси и взаимодействие с Инспектората към ВСС, за което да уведомят комисия „Международна дейност”. 

13. ОТНОСНО: Информация от Майя Русева – съдия в Софийски градски съд относно дейността й в Консултативния съвет на Европейските съдии, съгласно решение на ВСС от 11.02.2010 г.
КОМИСИЯ „МЕЖДУНАРОДНА ДЕЙНОСТ”
Р Е Ш И:

13.1. Приема за сведение информацията от Майя Русева – съдия в Софийски градски съд относно дейността й в Консултативния съвет на Европейските съдии, съгласно решение на ВСС от 11.02.2010 г.

14. ОТНОСНО: Писмо от Националния институт на правосъдието относно командироване на магистрати в рамките на проект „Укрепване на капацитета на началното обучение чрез консолидиране на мрежата на магистратите наставници и актуализиране на модела на задължителното първоначално обучение” на НИП по Оперативна програма „Административен капацитет”.

КОМИСИЯ „МЕЖДУНАРОДНА ДЕЙНОСТ”
Р Е Ш И:

14.1. Приема за сведение информацията от Националния институт на правосъдието относно командироване на магистрати в рамките на проект „Укрепване на капацитета на началното обучение чрез консолидиране на мрежата на магистратите наставници и актуализиране на модела на задължителното първоначално обучение” на НИП по Оперативна програма „Административен капацитет”.

15. ОТНОСНО: Извлечение от протокол № 56/15.10.2013 г. на Комисията по предложенията и атестирането относно необходимостта от актуализиране на програмен продукт за електронните досиета на магистратите, както и допълване на данните, които да се въвеждат в статистическия формуляр, за становище, допълнения и предложения.

КОМИСИЯ „МЕЖДУНАРОДНА ДЕЙНОСТ”
Р Е Ш И:

15.1. Отправя следните предложения до Комисията по предложенията и атестирането за допълване на електронните досиета на магистратите, както и за допълване на данните, които да се въвеждат в статистическия формуляр:
1. Да се предвиди допълнителна графа в раздел „Кариера”, където стажа да се посочва в „години, месеци и дни”;
2. Раздел „Обучение” да се замени с раздел„Образование”, под него да се предвиди раздел „Специализация и квалификация”, във вертикална колона а се включи „Сертификат”, като друга допълнителна колона „Място, период, институция и предмет на квалификацията”;
3. Да се добави раздел „Обезщетения по ЗСВ, получени при напускане”. .
4. Раздел „Поощрения” да бъде допълнен с „Поощрения и други награди и отличия”.
5. Раздел „Наказания” да бъде допълнен с „Наказания  и заповеди по чл. 327 от ЗСВ”;
6. Да се добави нова информация хоризонтално на нов ред, която да включва  „Констатации от актове на Инспектората към ВСС, Инспектората към ВКП и констатации от други проверки”, както и да се добави нова колона „Данни за констатирани несъответствия в декларации по ЗПУКИ”.

ПРЕДСЕДАТЕЛ 
НА КОМИСИЯТА:
					     	 СОНЯ НАЙДЕНОВА

Експертен сътрудник:
Директор на дирекция
„Международна дейност”
Хр. Тодорова

Технически сътрудник:
М. Китова